Kuvendit të Federatës së Pingpongut Prishtinë në mbledhjen e vet të mbajtur më 15.02.2014 aprovoi ndryshimet në:

**RREGULLOREN**

**MBI PUNËN E KËSHILLIT MBIKQYRËS TË KUVENDIT TË FEDERATËS SË PINGPONGUT TË KOSOVËS**

**I. DISPOZITAT THEMELORE**

Neni 1.

Me këtë rregullore të punës rregullohet mënyra e punës së Këshillit Mbikqyrës të Kuvendit të Federatës së Pingpongut të Kosovës (në tekstin e mëtejmë Këshilli Mbikqyrës ).

Neni 2**.**

Sipas dispozitave të kësaj rregulloreje përgatiten, caktohen dhe mbahen mbledhjet e Këshillit mbikqyrës të FPPK dhe realizohen autorizimet dhe obligimet e tij.

Neni 3.

Këshilli mbikëqyrës i FPPK përbëhet nga 3 anëtarë, ekspert të fushave të caktuara, të cilët i zgjedh Kuvendi.

Neni 4

Këshilli ka Kryetarin, të cilin nga radhët e veta e zgjedhin anëtarët e Këshillit.

Neni 5

Mandati i anëtarëve të Këshillit zgjatë 4 vite me mundësi vazhdimi edhe për 1 (nje) mandat.

Mandati i anëtarëve të Këshillit mund të pushoi edhe para skadimit të mandatit në këto raste

- dorëheqja nga anëtari i Këshillit,

- shkarkimi i tij,

- me shkapërderdhjen e organizatës,

- me vdekje,

- në rastet tjera të parapara me Ligj dhe Statut.

**II. FUSHËVEPRIMI**

**Neni 5.**

Fushëveprimi i Këshillit mbikëqyrës të FPPK është:

- mbikëqyrë zbatimin e Statutit dhe të akteve tjera normative,

- mbikëqyrë gjendjen materialo-financiare,

- mbikëqyrë shfrytëzimin e pasurisë së FPPK,

- mbikëqyrë zbatimin e Vendimeve, konkluzave dhe akteve tjera juridike.

- kryen edhe punë tjera që ia beson Kuvendi.

**III. MBLEDHJET E KËSHILLIT MBIKQYRËS të FPPK**

**Neni 6.**

Keshilli Mbikqyrës i FPPK në mbledhjet e veta nxjerr Vendime, Konkluzione, Qëndrime, jep mendime, nis iniciativa dhe propozon zgjidhje të përshtatshme.

**Neni 7.**

Mbledhjet e Këshillit Mbikqyrës të FPPK mbahen sipas nevojës.

**Neni 8.**

Në mbledhjet e Këshillit mbahet procesverbali.

Procesverbali duhet të mbahet në mënyrë korrekte, ku secilit anëtar mund të i lexohet diskutimi i tij nëse e kërkon ai.

Procesverbalin e nënshkruan Procesmbajtësi dhe Kryetari.

 **Neni 9.**

Mbledhjen e Këshillit Mbikqyrës e thërret Kryetari..

 **Neni 10.**

Për mbledhje të Këshillit ftohen gjithmonë të gjithë anëtarët.

 **Neni 11.**

Prania në mbledhje është e obligueshme.

Nëse ndonjëri prej anëtarëve ka pengesa për ardhje në mbledhje, ai ka për obligim që ta njoftoi Kryetarin.

**V. PUNA NË MBLEDHJET E KËSHILLIT MBIKQYRËS**

**Neni 12.**

Këshilli Mbikqyrës i FPPK punon dhe vendos në mënyrë të plotfuqishme nëse në mbledhje prezantojnë të gjithë anëtarët.

**Neni 13.**

Për secilën pike të rendit të ditës bëhet shqyrtim i veçantë dhe sipas radhitjes së miratuar.

**VI. VENDIMET DHE VOTIMI**

**Neni 14.**

Vendimet e Këshillit miratohen me shumicën e votave të anëtarëve.

**VII. DISPOZITAT PËRFUNDIMTARE**

**Neni 15.**

Punët administrativo-teknike për nevojat e Këshillit Mbikqyrës i bën Sekretaria e Organizatës .

**Neni 16.**

Kjo Rregullore hyn në fuqi ditën e aprovimit nga ana e Kuvendit.

Ndryshimet dhe plotësimet e kësaj Rregulloreje bëhen sipas procedurës siç është aprovuar më parë.

 Kryetari i FPPK-se

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_